Document ID: 31986R1888

KOMISSION ASETUS (ETY) N:o 1888/86,
annettu 18 päivänä kesäkuuta 1986,
tiettyjen yhteisöstä peräisin olevien ja ennen 1 päivää syyskuuta 1986 valmistettujen kuohuviinien sekä siirtymäkautena maahantuotujen kuohuviinien korkeimmasta kokonaisrikkidioksidipitoisuudesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon kuohuviineistä 5 päivänä helmikuuta 1979 annetun neuvoston asetuksen (ETY) N:o 358/79(), sellaisena kuin se on viimeksi muutettuna asetuksella (ETY) N:o 3310/85(), ja erityisesti sen 12 artiklan 4 kohdan ja 16 artiklan 4 kohdan,
sekä katsoo, että
asetuksen (ETY) N:o 358/79 12 ja 16 artiklassa säädetään, että 1 päivästä syyskuuta 1986 kuohuviinien, laatukuohuviinien ja määritetyillä alueilla tuotettujen laatukuohuviinien korkeimpia kokonaisrikkidioksidipitoisuuksia alennetaan 15 milligrammalla litraa kohti,
muista yhteisön maista kuin Portugalista peräisin olevien kuohuviinien osalta asetuksen (ETY) N:o 358/79 22 artiklan 1 kohdassa säädetään mahdollisuudesta myydä kyseisiä tuotteita varastojen loppumiseen saakka, jos ne on valmistettu asetuksen (ETY) N:o 358/79, sellaisena kuin sitä sovelletaan ennen 1 päivää syyskuuta 1986, säännösten mukaisesti,
lisäksi olisi annettava siirtymäsäännöksiä tuontikuohuviineistä sekä Espanjasta ja Portugalista peräisin olevista ja ennen 1 päivää syyskuuta 1986 valmistetuista kuohuviineistä näiden tuotteiden menekkivaikeuksien välttämiseksi; on syytä sallia näiden tuotteiden tarjoaminen kyseisen päivämäärän jälkeen siirtymäkauden ajan, jos niiden kokonaisrikkidioksidipitoisuus on ennen 1 päivää syyskuuta 1986 voimassa olevien yhteisön säännösten mukainen, ja
tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Nautittavaksi voidaan tarjota kolmansista maista ja Portugalista peräisin olevia ja yhteisöön ennen 1 päivää syyskuuta 1987 tuotuja kuohuviinejä varastojen loppumiseen saakka, jos niiden kokonaisrikkidioksidipitoisuus ei tapauksen mukaan ylitä asetuksen (ETY) N:o 358/79, sellaisena kuin sitä sovelletaan ennen 1 päivää syyskuuta 1986, joko 12 artiklan 1 kohdassa tai 16 artiklan 1 kohdassa säädettyjä pitoisuuksia.
Tuotantomaassa voidaan lisäksi tarjota varastojen loppumiseen asti nautittavaksi tai viedä kolmansiin maihin:
P Espanjasta peräisin olevia, ennen 1 päivää syyskuuta 1986 valmistettuja kuohuviinejä, joiden kokonaisrikkidioksidipitoisuus ei ylitä ennen tätä päivämäärää Espanjassa tai yhteisössä voimassa olleissa säädöksissä säädettyjä pitoisuuksia,
P Portugalista peräisin olevia ja ennen 1 päivää syyskuuta 1986 valmistettuja kuohuviinejä, joiden kokonaisrikkidioksidipitoisuus ei ylitä ennen tätä päivämäärää Portugalissa tai yhteisössä voimassa olleissa säännöksissä säädettyjä pitoisuuksia.
2 artikla
Tämä asetus tulee voimaan 1 päivänä syyskuuta 1986.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä kesäkuuta 1986.

Labels: 3
1
17